Document ID: /roh_data/filtered/fineweb-2-filterrobots_roh.jsonl.gz/54881

Il contract restia schelà en enfin che la dretgira ha decis sur da la legitimitad constituziunala, ha ditg in dals derschaders a Pristina. Ina sentenza da la dretgira po cuzzar blers mais.
Opposiziun cumbatta la cunvegna
Gia dapi mais cumbatta l’opposiziun naziunalista la cunvegna en il parlament cosovar. Ella boicottescha ils represchentants parlamentars u disturba sesidas cun gas lacrimogen. L’opposiziun è da l’avis che la cunvegna vegnia a separar il stadi.
En il Cosovo vivan per gronda part Albanais, sulettamain ina minoritad è Serbs. La cunvegna duai dar als Serbs dapli autonomia.
RR novitads 06:00